CELEX: 32020D1235
Language: fi
Date: 2020-08-26 00:00:00
Title: Komission päätös (EU) 2020/1235, annettu 26 päivänä elokuuta 2020, luvan antamisesta Kreikalle pidentää tiettyjä Euroopan parlamentin ja neuvoston asetuksen (EU) 2020/698 4 artiklassa täsmennettyjä määräaikoja (tiedoksiannettu numerolla C(2020) 5742) (Ainoastaan englanninkielinen teksti on todistusvoimainen)

31.8.2020   
               
               
                  FI
               
               
                  Euroopan unionin virallinen lehti
               
               
                  L 282/17
               
            
         KOMISSION PÄÄTÖS (EU) 2020/1235,
         annettu 26 päivänä elokuuta 2020,
         luvan antamisesta Kreikalle pidentää tiettyjä Euroopan parlamentin ja neuvoston asetuksen (EU) 2020/698 4 artiklassa täsmennettyjä määräaikoja
         
            
               (tiedoksiannettu numerolla C(2020) 5742)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla, 25 päivänä toukokuuta 2020 annetun Euroopan parlamentin ja neuvoston asetuksen (EU) 2020/698 (1) ja erityisesti sen 4 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2020/698 4 artiklan 2 kohdassa pidennetään uuden kuljettajakortin myöntämisen määräaikaa, josta säädetään Euroopan parlamentin ja neuvoston asetuksessa (EU) N:o 165/2014 (2), kahteen kuukauteen pyynnön vastaanottamisesta, jos kuljettaja hakee kuljettajakortin uusimista 1 päivän maaliskuuta 2020 ja 31 päivän elokuuta 2020 välisenä aikana.
                  
               
                     (2)
                  
                  
                     Asetuksen (EU) 2020/698 4 artiklan 3 kohdassa pidennetään kuljettajakortin korvaamisen määräaikaa kahteen kuukauteen pyynnön vastaanottamisesta, jos kuljettaja hakee korvaamista 1 päivän maaliskuuta 2020 ja 31 päivän elokuuta 2020 välisenä aikana.
                  
               
                     (3)
                  
                  
                     Kreikka esitti 24 päivänä heinäkuuta 2020 päivätyllä kirjeellä perustellun pyynnön saada pidentää asetuksen (EU) 2020/698 4 artiklan 2 ja 3 kohdassa täsmennettyjä 1 päivän maaliskuuta 2020 ja 31 päivän elokuuta 2020 välisiä määräaikoja kahdella kuukaudella. Kreikka toimitti pyyntönsä tueksi lisätietoja 28 päivänä heinäkuuta 2020.
                  
               
                     (4)
                  
                  
                     Kreikan toimittamien tietojen mukaan kuljettajakorttien uusiminen ja korvaaminen ei todennäköisesti ole Kreikassa käytännössä mahdollista 31 päivän elokuuta 2020 jälkeenkään Kreikan covid-19:n leviämisen estämiseksi tai rajoittamiseksi toteuttamien toimenpiteiden vuoksi.
                  
               
                     (5)
                  
                  
                     Kreikka hyväksyi covid-19:n leviämisen vuoksi useita poikkeuksellisia toimenpiteitä, jotka koskevat julkisen sektorin henkilöstöä, ministeriöiden ja alueellisten liikennepalvelujen henkilöstö mukaan lukien. Toimenpiteet vaikuttivat valmiuksiin uusia ja korvata ajopiirtureiden kuljettajakortteja. Yksi toimenpiteistä oli Kreikan lainsäädäntöön sisällytetty ”virkamiesten erityisloma”, joka vaikuttanut huomattavasti kyseisiin tehtäviin käytettävissä olevan henkilöstön määrään.
                  
               
                     (6)
                  
                  
                     Pandemian kehittymisen myötä Kreikka vähitellen mukautti, lievensi ja lopulta purki toimenpiteitä. Kaiken kaikkiaan toimenpiteet johtivat vakavaan henkilöstövajeeseen julkisella sektorilla ja huomattaviin viivästyksiin kuljettajakorttien uusimista ja korvaamista koskevien hakemusten käsittelyssä.
                  
               
                     (7)
                  
                  
                     Lisäksi henkilöstövaje on aiheuttanut viivästyksiä sellaisten teknistä avustamista koskevien sopimusten tekemiseen, jotka liittyvät ajopiirtureiden kuljettajakorttien valmistukseen. Infrastruktuurista ja liikenteestä vastaavan ministeriön toimivaltainen viranomainen julkaisi avoimen tarjouskilpailun älykkäiden ajopiirturikorttien myöntämistä koskevasta kaksivuotisesta sopimuksesta. Kyseinen sopimus tehtiin lopulta 30 päivänä kesäkuuta 2020, mutta toimeksisaaja tarvitsee korttien myöntämiseen tietyn vähimmäistoimitusajan. Siihen asti ainoa tapa myöntää älykkäitä ajopiirturikortteja on tukeutua Puolan kortteja myöntävän viranomaisen apuun. Tämä vastavuoroisuuteen perustuva apu on kuitenkin rajoitettu enintään 6 000 korttiin.
                  
               
                     (8)
                  
                  
                     Lisäksi Kreikan toimittamien tietojen mukaan ainoa laboratorio, joka vastaa yhteentoimivuustodistusten myöntämisestä asetuksen (EU) N:o 165/2014 12 artiklan mukaisesti, ei pysty järjestämään yhteentoimivuustestejä ennen viikkoa 39/2020. Kortteja voidaan myöntää vasta, kun kyseiset testit on suoritettu onnistuneesti.
                  
               
                     (9)
                  
                  
                     Johdanto-osan 5–8 kappaleessa kuvattujen olosuhteiden vuoksi käsiteltävänä on tällä hetkellä yli 11 000 kuljettajakortin uusimista tai korvaamista koskevaa hakemusta, eikä niitä ole mahdollista käsitellä ajoissa.
                  
               
                     (10)
                  
                  
                     Kreikalle olisi siksi annettava lupa pidentää asetuksen (EU) 2020/698 4 artiklan 2 ja 3 kohdassa täsmennettyjä 1 päivän maaliskuuta 2020 ja 31 päivän elokuuta 2020 välisiä määräaikoja.
                  
               
                     (11)
                  
                  
                     Kreikka on suostunut siihen, että tämä päätös hyväksytään ja siitä ilmoitetaan englanniksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan Kreikalle lupa pidentää asetuksen (EU) 2020/698 4 artiklan 2 ja 3 kohdassa täsmennettyjä 1 päivän maaliskuuta 2020 ja 31 päivän elokuuta 2020 välisiä määräaikoja kahdella kuukaudella.
         
         
            2 artikla
            Tämä päätös on osoitettu Helleenien tasavallalle.
         
         
            Tehty Brysselissä 26 päivänä elokuuta 2020.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 165, 27.5.2020, s. 10.
         
            (2)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).